पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर में बैंक कर्मियों की बड़ी लापरवाही सामने आई है। लाडोवाली रोड स्थित इस बैंक के कर्मचारियों ने सलोनी नाम की दो लड़कियों का एक ही अकाउंट बना दिया। इसके बाद उसी में पैसे जमा व निकासी होते रहे। अचानक एक लड़की को खाता निल होने का पता चला तो वो पता करने बैंक पहुंची। तब पता चला कि यह पैसे उसी के नाम वाली लड़की ने निकलवा लिए। जिसके बाद दोनों बैंक पहुंची और शिकायत दर्ज कराई।
एक ने अक्टूबर 2018 में खुलवाया था अकाउंट
सलाेनी की मां ने कहा कि उन्होंने 10 अक्टूबर 2018 को अकाउंट खुलाया था। पहले हमने 2 लाख रुपए जमा कराए थे। फिर थोड़े-थोड़े करके निकलवाए। कभी कोई दिक्कत नहीं आई। इसके बाद एक लाख जमा कराए। उसमें से 30 हजार व 35 हजार रुपए निकलवाए। उसका मैसेज हमें आया, लेकिन उसके बाद हमारे अकाउंट से जो ट्रांजेक्शन हुई, उसके बारे में हमें कुछ मैसेज नहीं आया। इसके बाद हम पेमेंट निकलवाने आए तो बैंक ने कहा कि उनके अकाउंट में कोई पैसा नहीं है। जब उन्होंने पूछा तो कहा कि उनकी बेटी ने पैसे निकलवाए हैं। उन्होंने कोई भी डेबिट या क्रेडिट कार्ड नहीं है।
दूसरी ने दो साल पहले खुलवाया था, लाखों की ट्रांजेक्शन देख हुई हैरान
2016 में अकाउंट खुलवाने वाली सलोनीे ने कहा कि मेरे अकाउंट से पहली ट्रांजेक्शन दिसंबर में हुई थी। मैं चंडीगढ़ रहती हूं, और पासबुक घर रह गई थी। कोई और ब्रांच उसके बगैर पैसे नहीं निकाल रही थी तो मैं लाडोवाली रोड स्थित ब्रांच में आई। रुपए निकलवाने के बाद मेरे पास कोई मैसेज नहीं आया। मुझे अप्रैल महीने में एटीएम मिला व मोबाइल नंबर भी लिंक हुआ।
जब मैंने पूछा कि एटीएम आपरेट करने के लिए OTP नहीं आ रहा तो बैंक वालों ने कहा कि उनके अकाउंट से दूसरा नंबर लिंक हो रखा है। जो दूसरी सलोनी के नाम पर था। इसके बाद मैंने अपना नंबर चेंज करा लिया। फिर मुझे मैसेज आने लगे। जब मैंने स्टेटमेंट निकलवाई तो पता चला कि मेरा अकाउंट कोई दूसरा ही चला रहा है। उससे लाखों की ट्रांजेक्शन हो रखी है। अब मुझे कह रहे हैं कि आपका अकाउंट खाली पड़ा है।
जानिए कैसे हुई गड़बड़ी
इस बैंक में चंडीगढ़ की सलोनी का खाता पहले से चल रहा था। जब दो साल बाद दूसरी सलोनी ने खाता खुलवाया तो बैंक वालों ने उसे पहली वाली सलोनी के खाते से जोड़ दिया। जिसके बाद दूसरी वाली सलोनी उसे ऑपरेट करती रही। मगर, जब पहली सलोनी ने खाता चलाना शुरू किया तो वहां से गड़बड़ी पकड़ में आ गई। सबसे हैरत की बात यह है कि इसमें दोनों सलोनी के पिता के नाम-पते व प्रूफ भी अलग हैं, फिर भी इस तरफ ध्यान नहीं दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn